Pro su numeru 3

Tres annos at preigadu si bi crese
tres oras est istadu in agonia;
tres giaos l'an postu a su Messia
duos in manos e-i s'atter'in pese;
feminas pias piantu l'an trese
Madalena, Veronica e Maria:
e tres fin sos chi l'an tentadu,
a sas tres dies est resuscitadu.

Tres regnos sa natura at de pretzisu
ch'abbratzat s'universu totu cantu;
su Deus veru est in tres divisu,
Babbu, Fizu e Ispiridu Santu;
tres regnos sun de gloria e de piantu
s'Inferru, Purgadoriu e Paradisu:
tres regnos at cudd'umana sorte,
sa naschida sa vida e-i sa morte.